**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2016. december 12.-én 17.30. órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Földvári-Nagy László Bizottsági tag, bizottsági elnök

Szigeti Antal Bizottság tag

Láng Richárd Bizottsági tag

Király Péter Bizottsági tag

Fillinger Zsófia Bizottsági tag, hitelesítő

Deltai Károly Polgármester

Halász Terézia Képviselő

dr. Vida Rolland Képviselő

Takács Zoltán Alpolgármester

dr. Lack Mónika Jegyző

Vetési Vincéné Pénzügyi csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot. Móczár Gábor Egyebek napirendi pont alatt rendkívüli napirendi pontot terjeszt elő.

Telki Község Képviselő-testületének Pénzügyi Bizottsága (egyhangú szavazattal - 5 fő bizottsági tag volt jelen a szavazáskor) határozathozatal mellőzésével az alábbi napirendet fogadja el:

**Napirend:**

1./ 2016. évi költségvetési rendelet módosításáról

**Előadó:** Polgármester

2./A 2017. január 1-től hatályos árak, díjak meghatározásáról szóló rendeletek felülvizsgálata

**Előadó:** Polgármester

3./ Telki Községi Polgármesteri Hivatalánál dolgozó köztisztviselők illetmény kiegészítéséről szóló rendelet megalkotása

**Előadó:** Jegyző

4./ Tájékoztató a Kúria Önkormányzati Tanácsa Köf. 5028/2016//4 számú határozatáról

**Előadó:** Polgármester

5./ Tájékoztató a helyi adóról szóló 1990.évi C. törvény telekadóra vonatkozó rendelkezéseinek 2017. január 1-től hatályos rendelkezéseiről

**Előadó:** Polgármester

6./ Belső ellenőrzési szerződés módosításáról

**Előadó:** Polgármester

7./A 2017. évi belső ellenőrzési-terv összeállításáról

**Előadó:** Jegyző

8./ Új Egészségház tervezésére tervpályázat kiírása

**Előadó:** Polgármester

9./Telki, Fő utca 12. szám alatti ingatlan hasznosításának kérdése

**Előadó:** Polgármester

10./ A Polgármester jutalmáról

**Előadó:** Pénzügyi Bizottság Elnöke

Egyebek:

Római Katolikus Egyházközség a Petőfi utca 6. szám alatti ház közösségi célú hasznosításra vonatkozó pályázata

**Előadó**: Móczár Gábor alpolgármester

**Napirend megtárgyalása:**

**1./ 2016. évi költségvetési rendelet módosításáról**

*Az előterjesztés a jegyzőkönyv melléklete.*

Vetési Vincéné: A bevételek alakulása és a tartalékképzés miatt van erre módosításra szükség.

Deltai Károly: Az elmúlt félévben 6 telek eladása történt meg. Az ÉDV Zrt. is fizetett a tartozásából, így 120 millió plusz bevétel keletkezett.

Láng Richárd: A lekötött betét összege valóban ennyi?

Deltai Károly: Igen, nincs elírás.

**2./ A 2017. január 1-től hatályos árak, díjak meghatározásáról szóló rendeletek felülvizsgálata**

*Az előterjesztés a jegyzőkönyv melléklete.*

Deltai Károly: A tartalom a korábbiakhoz képest azért változott, mert az iskolát érintő árakat töröltük.

Szigeti Antal: Mi lesz az iskola helyiségeinek bérleti díjával a jövőben amikor már a KLIKK-hez tartozik az épület?

Deltai Károly: Arra kaptunk informális ígéretet, hogy 1 évig nem változnak az árak, de bármi lehet, januártól a KLIKK-é az épület, úgy adja bérbe ahogy gondolja.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**84 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek a nem lakás céljára szolgáló helyiségek bérleti díjairól szóló előterjesztés szerinti határozati javaslatot és az önkormányzat tulajdonában álló lakások és nem lakás céljára szolgáló helyiségek bérletéről szóló 28/2007. (XII. 12.) Ö. rendelet módosításáról szóló rendelettervezetet.**

**3./ Telki Községi Polgármesteri Hivatalánál dolgozó köztisztviselők illetmény kiegészítéséről szóló rendelet megalkotása**

*Az előterjesztés a jegyzőkönyv melléklete.*

Deltai Károly: Törvényi lehetőségünk van a rendelettervezetben foglalt eltérítésre, egyéb kiegészítésem nincsen.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**85 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti Telki Községi Polgármesteri Hivatalánál dolgozó köztisztviselők illetmény kiegészítéséről szóló rendelettervezetet.**

**4./ Tájékoztató a Kúria Önkormányzati Tanácsa Köf. 5028/2016//4 számú határozatáról**

*Az előterjesztés a jegyzőkönyv melléklete.*

**5./ Tájékoztató a helyi adóról szóló 1990.évi C. törvény telekadóra vonatkozó rendelkezéseinek 2017. január 1-től hatályos rendelkezéseiről**

*Az előterjesztés a jegyzőkönyv melléklete.*

Deltai Károly: Javaslom 4./ és 5./-es napirendi pontok együtt tárgyalását, tekintettel arra, hogy összetartoznak.

Lesznek, akik kibújnak az adófizetés terhe alól, főleg a Völgyrét területén lévő ingatlan tulajdonosok lehetnek érintettek, a Kúria döntése nem hagy mozgásteret velük szemben. Mivel a Völgyréten is zajlik a közművesítés, így nem sokáig élhetnek majd a kivétellel.

Takács Zoltán: Eredetileg akár 40%-os adóbevétel visszaeséstől is tartottunk, de mivel az is feltétel, hogy földműves jogosult a törvény adta lehetőséggel élni, így Telkiben talán 1-2 esetben fordulhat ez elő.

Földvári-Nagy László Bizottsági elnök: Javaslom, szavazzunk a 4./ és 5./ napirendi pontokról.

**Telki Község Képviselő-testülete**

**Pénzügyi Bizottsága**

**86 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti a Kúria Önkormányzati Tanácsa Köf. 5028/2016//4 számú határozatáról szóló tájékoztatót.**

**Telki Község Képviselő-testülete**

**Pénzügyi Bizottsága**

**87 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti a helyi adóról szóló 1990.évi C. törvény telekadóra vonatkozó rendelkezéseinek 2017. január 1-től hatályos rendelkezéseiről szóló tájékoztatót.**

**6./ Belső ellenőrzési szerződés módosításáról**

*Az előterjesztés a jegyzőkönyv melléklete.*

Deltai Károly: Javaslom, a díjazás 60.000,- Ft-re emelését, azaz az előterjesztés szerinti A) javaslat elfogadását.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**88 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti   
„A” javalatot, azaz a belső ellenőri feladatok ellátására vonatkozó megbízási díj összegének 60.000 Ft+Áfa/hó összegre emelését.**

**7./A 2017. évi belső ellenőrzési-terv összeállításáról**

*Az előterjesztés a jegyzőkönyv melléklete.*

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**89 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti 2017. évi belső ellenőrzési tervet.**

**8./ Új Egészségház tervezésére tervpályázat kiírása**

*Az előterjesztés a jegyzőkönyv melléklete.*

Deltai Károly: A Szociális Bizottság tárgyalta és támogatta a javaslatot, hogy adjuk ki 3 tervezőnek a feladatot, 3 koncepcióból legyen egy nyertes, aki tovább tervezői jogot kap, legyen 2. és 3. díj is.

Láng Richárd: Kiket hívnánk meg, hogyan választunk meghívottat?

Deltai Károly: Javaslom, Varga Béla főépítészünket kérjük meg, hogy javasoljon 3 tervezőt, valamint biatorbágyi PMH-t is megkérdezhetnénk, ki volt az ő egészségházuk tervezője.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**90 /2016. (XII.12.) PÜB. számú**

**állásfoglalása**

**A Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek az előterjesztés szerinti Telki 1301 hrsz.-ú ingatlanon megvalósuló egészségház terveinek elkészítésére vonatkozó tervpályázat meghirdetését.**

**9./Telki, Fő utca 12. szám alatti ingatlan hasznosításának kérdése**

*Az előterjesztés a jegyzőkönyv melléklete.*

Deltai Károly: Javaslom az értékbecslői ár ne legyen nyilvános a Fő utca 12. szám alatti ingatlan hasznosítása során.

Szigeti Antal: Javaslom, ne döntsünk erről, amíg az egészségház helyszíne nem eldöntött kérdés, eladásról semmiképp se döntünk. Erről, ha kell előterjesztést is teszek.

Földvári-Nagy László: Ez még csak a hasznosítási pályázat kiírása, nem döntünk még másról. Ez nem olyan, mint egy közbeszerzés, hogy az ajánlattevővel, ha felelő az ár, kötelesek vagyunk szerződést kötni. Az ajánlattevővel való szerződéskötésről szintén dönteni kell.

Láng Richárd: A pályázatban ne az szerepeljen, hogy Telki Község értékesíteni kívánja, hanem hogy az ingatlant értékesítésre felkínálja.

Móczár Gábor: Az esetleges értékesítést a HÉSZ módosítással egybe kell kötni, mely meghatároz egy hasznosítási lehetőséget.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**91 /2016. (XII.12.) PÜB. számú**

**állásfoglalása**

**Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek a Telki Fő utca 12. szám (158 hrsz.) alatti ingatlan értékesítésével kapcsolatos határozati javaslatot, azzal, hogy az értékesítésre nyilvános pályázat keretében kerülhet sor, a pályázat szövegében ingatlant értékesítésre felkínálja szövegrész szerepeljen, hasznosítási cél beleírásával együtt.**

**Egyebek:** Római Katolikus Egyházközség a Petőfi utca 6. szám alatti ház közösségi célú hasznosításra vonatkozó pályázata.

*Az előterjesztés a jegyzőkönyv melléklete.*

Móczár Gábor: A kérés az, hogy társfinanszírozóként szálljon be az önkormányzat. Javaslom, hogy a polgármester adjon egy 5 millió forintos igényvényt. Ez a terv kiegészíti a mi elképzeléseinket a közösségi ház létrehozásával kapcsolatosan.

Szigeti Antal: A közösségi létesítmények a faluközpontban legyenek, és akkor ez az ötlet tényleg kiegészíti a mi elképzeléseinket.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**92 /2016. (XII.12.) PÜB. számú**

**állásfoglalása**

**Pénzügyi Bizottság 5 igen szavazattal, egyhangúlag – 5 fő bizottsági tag volt jelen az ülésen – elfogadásra javasolja a képviselő-testületnek, hogy támogassa a Római Katolikus Egyházközség a Petőfi utca 6. szám alatti ház közösségi célú hasznosításra vonatkozó pályázatát, és felhatalmazza a polgármestert, hogy 2017-ben legfeljebb 5 millió forintig kötelezettséget vállaljon a pályázathoz szükséges önerő biztosításában.**

**10./ A Polgármester jutalmáról**

*Az előterjesztés a jegyzőkönyv melléklete.*

A polgármester érintettség miatt távozik.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**93 /2016. (XII.12.) PÜB. számú**

**állásfoglalása**

**Pénzügyi Bizottság 4 igen, 1 nem szavazat mellett – 5 fő bizottsági tag volt jelen az ülésen – elfogadásra javasolja a képviselő-testületnek a polgármester jutalmáról szóló előterjesztés szerinti határozati javaslatot.**

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári-Nagy László Szigeti Antal

bizottsági elnök hitelesítő